Με δεδομένο ότι οι σαγιονάρες είναι φλατ ή έχουν χαμηλό ύψος, είναι γενικά πολύ άνετες, ενώ προσφέρουν και μια αίσθηση ελευθερίας στο πόδι. Όμως, δεν ενδείκνυνται για πολύωρο περπάτημα, καθώς οι περισσότερες δεν έχουν αντικραδασμική σόλα ούτε παρέχουν στιβαρό κράτημα στις αρθρώσεις. Αυτό, φυσικά, δεν ισχύει αν οι σαγιονάρες είναι ανατομικές, οπότε είναι κατάλληλες ακόμα και για περπάτημα ή ορθοστασία όλη μέρα.